text: Stor bøde til udenlandsk vognmand
  09 marts 2016 kl. 18.07
  Rod i papirerne kostede stor bøde.
  101.500 kr. Så stor var bøden til en vognmand fra Bulgarien, da retten i Kolding onsdag dømte ham for en stribe overtrædelser af reglerne for at køre med gods i Danmark. Det oplyser Sydøstjyllands Politi.
  Vognmandens chauffør blev i oktober standset af  Tungvognscenter Syd, og der var bl.a. flere overtrædelser af køre- og hviletidsbestemmelserne, manglende førerattest for at køre med gods i EU samt manglende tjek af lastvognens kontrolapparat.
  Chaufføren fik også en bøde. Den var på 30.500 kr. Desuden blev han betinget frakendt retten til at køre i Danmark.
  